Biedrības „LATVIJAS NEDZIRDĪGO SAVIENĪBA”

**V A L D E S**

**L Ē M U M S Nr. 10 -2**

Rīgā

ZOOM lietotnē

2022. gada 29. augustā

**Par avīzes “Kopsolī” izdošanu 2023. gadā**

**Klausījās:** Valdes priekšsēdētājs – prezidents Edgars Vorslovs informē, ka no VAS “Latvijas Pasts” 25.08.2022. saņemta vēstule, kurā informēts, ka līdz 31.08.2022. ir jāiesniedz izdevuma abonēšanas cena un izdošanas grafiki *(vēstule pielikumā)*.

2022. gadā avīzes izdošanas budžets ir 23 321.44 EUR un to no valsts budžeta līdzekļiem finansē Labklājības ministrija.

Skaidrības par atbalstu no valsts budžeta arī 2023. gadā nav, Labklājības ministra par iespējamo LNS pakalpojumu finansējumu 2023. gadā atbildi prognozē sniegt tikai septembra beigās – oktobra sākumā.

Neskaidrības apstākļos par pieejamajiem finanšu līdzekļiem, noslēgt līgumu par avīzes “Kopsolī” abonēšanas nodrošināšanu un piegādi arī 2023. gadā ir pārāk riskanti.

Pašreizējos apstākļos, kad sadārdzinās visi energoresursi, izvērtējot prioritātes, finansēt “Kopsolī” izdošanu pašreizējā apjomā no LNS budžeta 2023. gadā nav iespējams, tāpēc turpmāk LNS informatīvos izdevumus vajadzētu sagatavot elektroniskā veidā atbilstoši pieejamajam finanšu apjomam.

|  |  |  |
| --- | --- | --- |
| **Nolēma:** | 1. | Ar 2023. gadupārtraukt avīzes “Kopsolī” sagatavošanu un piegādi izmantojot VAS “Latvijas Pasts” pakalpojumus. |
|  | 2. | Sākot ar 2023. gadu LNS informatīvos izdevumus sagatavot un izplatīt elektroniski, atbilstoši pieejamajiem finanšu līdzekļiem. |

*Lēmums pieņemts balsojot attālināti ZOOM lietotnes opcijā “Reactions”: „Par” – nobalso 4 LNS valdes locekļi (Edgars Vorslovs, Ivars Kalniņš, Brigita Lazda un Varis Strazdiņš), „Pret” – nav. Lēmuma pieņemšanā nepiedalās Krista Kristīne Magone.*

Valdes priekšsēdētājs – prezidents Edgars Vorslovs